Mgr. Michaela Natálie Konečná

Fakultní nemocnice Olomouc

I. P. Pavlova 185/6

779 00 Olomouc – Nová Ulice

Olomouc 15.3.2022

Vážená pani Konečná,

Na základe uverejnenej ponuky Absolventského programu 2022 na stránke Fakultnej nemocnice Olomouc sa uchádzam o pozíciu Všeobecnej sestry. Vaša nemocnica ma zaujala vzhľadom na jej štatút jednej z najlepších v celej Českej republike s veľkým množstvom odborníkov v rôznych odboroch. Absolventský program Fakultnej nemocnice je pre mňa veľmi atraktívny vzhľadom na možnosť ďalšieho vzdelávania a rastu v odbore, nakoľko by som sa aj po škole ďalej rada rozvíjala.

Od strednej zdravotníckej školy až doteraz som absolvovala celkom 5 rokov praxe a od novembra 2020 som pracovala popri škole ako praktická sestra vo Fakultnej nemocnici Olomouc na 2.Internej klinike – najprv COVID 46, neskôr Geriatria 46. V zimnom semestri tretieho ročníka som absolvovala prax na oddelení IPCHO – Intenzívni péče chirurgických oboru, ktoré ma zaujalo, a preto by som rada nastúpila práve na toto oddelenie. Od strednej školy som sa zaujímala práve o intenzívnu starostlivosť a IPCHO je oddelenie, ktoré je pre mňa veľmi atraktívne. Láka ma rôznorodosť, odbornosť a neustála potreba vzdelávania, nakoľko ide o odbor, ktorý sa neustále vyvíja a pacienti majú široké spektrum ochorení a špecifík. Vzhľadom na moju flexibilitu a schopnosť rýchlo sa prispôsobovať veciam si myslím, že by som vedela rýchlo reagovať na zmeny, ktoré môžu v tomto odbore nastať. Som dynamický a aktívny človek, čo vnímam ako výhodu v takomto prostredí. Som nekonfliktná a mám rada prácu v kolektíve, ale dokážem takisto pracovať samostatne.

Doplňujúce údaje o mojej praxi aj vzdelávaní nájdete v priloženom životopise. Takisto v prílohe zasielam certifikát absolvovania zahraničnej stáže v rámci projektu Erasmus+, hodnotenie vrchnej sestry 2.IK - Geriatrie Mgr. Bc. Danielovej a ostatné náležitosti. Ak Vás moja žiadosť zaujala, ďalšie informácie rada doplním pri osobnom stretnutím.

S pozdravom,

Romana Špaldoňová